

VLADA REPUBLIKE HRVATSKE

Zagreb, 10. prosinca 2021.

**PREDLAGATELJ:** Ministarstvo gospodarstva i održivog razvoja

**PREDMET:** Prijedlog odluke o davanju suglasnosti društvu Hrvatska elektroprivreda d.d.

za kreditno zaduženje kod Privredne banke Zagreb d.d., Zagreb, radi financiranja općih poslovnih potreba

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

Na temelju članka 82. Zakona o proračunu („Narodne novine“, broj 87/08, 136/12, 15/15), a u svezi članka 49. Zakona o izvršavanju Državnog proračuna Republike Hrvatske za 2021. godinu („Narodne novine“, broj 135/20 i 69/21) Vlada Republike Hrvatske je na sjednici održanoj \_\_\_\_\_\_\_\_\_\_\_ 2021. godine donijela

**ODLUKU**

**o davanju suglasnosti društvu Hrvatska elektroprivreda d.d.**

**za kreditno zaduženje kod Privredne banke Zagreb d.d., Zagreb,**

 **radi financiranja općih poslovnih potreba**

**I.**

Daje se suglasnost Hrvatskoj elektroprivredi d.d. za kreditno zaduženje kod Privredne banke Zagreb d.d., Zagreb, u iznosu od 1.314.000.000,00 kuna (jednamilijardatristočetrnaestmilijuna kuna), uvećano za kamate, naknade i troškove, radi financiranja općih poslovnih potreba.

**II.**

Suglasnost društvu iz točke I. ove Odluke, daje se uz sljedeće uvjete:

|  |  |
| --- | --- |
| * davatelj kredita:
* korisnik kredita:
 | Privredna banka Zagreb d.d., ZagrebHrvatska elektroprivreda – dioničko društvo |
| * namjena:
 | Opće poslovne svrhe |
| * način i rok korištenja:
* način i rok vraćanja:
 | sukcesivno, 12 mjeseci od sklapanja Ugovora o kreditu.jednokratno, 5 godina od datuma sklapanja Ugovora o kreditu. |
| * redovna kamatna stopa:
 | 0,42% godišnje, fiksna uz šestomjesečno kamatno razdoblje |
| * naknada za obradu kredita:
* naknada za rezervaciju

 sredstava:* naknada za prijevremenu

otplatu kredita: * instrumenti

 osiguranja:  | 0,10% od ugovorenog iznosa kredita, jednokratno* U razdoblju do 3 mjeseca od datuma potpisa Ugovora o kreditu naknada se ne naplaćuje
* U razdoblju od 3 mjeseca i 1 dan od datuma potpisa ugovora o kreditu do 12 mjeseci od datuma potpisa ugovora o kreditu u visini 0,10% godišnje na iznos ugovorenog a neiskorištenog iznosa kredita
* U razdoblju do 2 godine od datuma potpisa Ugovora o kreditu: 0,15% od iznosa kredita koji se prijevremeno otplaćuje;
* U razdoblju od 2 godine i 1 dan od datuma potpisa Ugovora o kreditu do 4 godine od datuma potpisa Ugovora o kreditu: 0,10% od iznosa kredita koji se prijevremeno otplaćuje;
* Nakon 4 godine i 1 dan od datuma potpisa Ugovora o kreditu: bez naknade
* Ukoliko se prijevremena otplata vrši iz vlastitih sredstava Korisnika kredita, neovisno o datumu prijevremene otplate, naknada se ne naplaćuje.

- 2 (dvije) bjanko akceptirane vlastite mjenice „bez protesta“ Korisnika kredita uz mjenično očitovanje ovjereno od javnog bilježnika,- 1 (jedna) zadužnica Korisnika kredita, u formi i sadržaju prihvatljivom za Kreditora, u skladu s odredbama Ovršnog zakona. |

**III.**

Obvezuje se društvo Hrvatska elektroprivreda d.d.. da otplati kredit iz točke I. ove Odluke do njegove konačne otplate i u slučaju promjene vlasničkih odnosa korisnika kredita.

**IV.**

Ova Odluka stupa na snagu danom donošenja.

KLASA:

URBROJ:

**PREDSJEDNIK**

mr. sc. Andrej Plenković

**OBRAZLOŽENJE**

Člankom 49. Zakona o izvršavanju Državnog proračuna Republike Hrvatske za 2021. godinu propisano je da pravna osoba u većinskom vlasništvu ili suvlasništvu Republike Hrvatske sklapa ugovore o kreditu, ugovore o zajmu u kojima je zajmoprimac ili daje jamstva na osnovi odluke o suglasnosti Vlade ako vrijednost posla ili jamstvo prelazi iznos od 7.500.000,00 kuna.

Budući da društvo Hrvatska elektroprivreda d.d., kao pravna osoba u većinskom vlasništvu Republike Hrvatske, planira dugoročno kreditno zaduženje kod Privredne banke Zagreb d.d., u iznosu koji prelazi iznos iz članka 49. Zakona, odnosno u iznosu od 1.314.000.000,00 kuna, za realizaciju planiranog dugoročnog kreditnog zaduženja potrebna je odluka o suglasnosti Vlade Republike Hrvatske za isto kreditno zaduženje.

Nadzorni odbor Društva je na sjednici održanoj 24. kolovoza 2021. donio Odluku (30-4.1/2021.) o davanju suglasnosti Upravi Društva za zaduženje kod Privredne banke Zagreb d.d. sklapanjem ugovora o dugoročnom kunskom kreditu za financiranje općih poslovnih potreba u iznosu do 1.314.000.000,00 kuna.

Donošenje ove Odluke neće imati utjecaj na rashode i izdatke Državnog proračuna Republike Hrvatske, budući da odobrenje ovoga kreditnog zaduženja kao i sama isplata kredita nije uvjetovana davanjem jamstva Republike Hrvatske.

Nacrtom Ugovora o dugoročnom kunskom kreditu s Privrednom bankom Zagreb d.d. određeni su instrumenti osiguranja povrata kredita tj. određeno je da u svrhu naplate dospjelih tražbina, korisnik kredita se obvezuje prije korištenja kredita dostaviti Privrednoj banci Zagreb d.d. (Kreditoru): 2 (dvije) bjanko akceptirane vlastite mjenice „bez protesta“ Korisnika kredita uz mjenično očitovanje ovjereno od javnog bilježnika i 1 (jednu) zadužnicu korisnika kredita na iznos kredita, uvećano za ugovorene kamate, naknade i ostale troškove, solemniziranu od strane javnog bilježnika.

Slijedom navedenog, Ministarstvo gospodarstva i održivog razvoja pripremilo je Prijedlog Odluke o davanju suglasnosti društvu Hrvatska elektroprivreda – dioničko društvo, za dugoročno kreditno zaduženje kod Privredne banke Zagreb d.d., radi financiranja općih poslovnih potreba, a kako bi se osigurala adekvatna rezerva likvidnosti i dostatna sredstava za podmirenje obveza HEP grupe, uključujući financiranje odobrenog značajnijeg plana investicija za 2022. te povećanje tekućeg dospijeća financijskog duga.